《题画梅二首 其一 红梅》
明代·陶宗仪

梨云落莫锦云低，谁写冰魂上赫蹄。玉骨从来无此色，想应新浴武陵溪。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。